[{"text_idx": "#000003", "text": "Cyrhaeddodd Albert, fy nhad, yr ysbyty mewn ambiwlans yn y bore ar o\u0302l imi gael galwad gan ei ofalwr yn dweud nad oedd yn dda, er fy mod wedi\u2019i adael y noson gynt heb unrhyw bryderon yn ei gylch. Yn anffodus, dirywiodd cyflwr Dad yn sylweddol dros nos ac roedd angen gofal brys arno, a dyna a gafodd \u2013 dim ond am 15 munud y bu\u2019n rhaid i Dad aros am ambiwlans ar o\u0302l fy ngalwad a chafodd ofal effeithlon a di-oed ar o\u0302l cyrraedd yr ysbyty. O fewn awr, cefais wybod nad oedd disgwyl i Dad ddod trwyddi a\u2019i fod mewn cyflwr critigol. Yr adeg honno, bu modd imi gysylltu ag aelodau\u2019r teulu ac fe gawson nhw gyfle i ddod i\u2019r ysbyty, gyda rhai ohonyn nhw\u2019n gyrru oddeutu dwy awr er mwyn cael bod gyda Dad."}, {"text_idx": "#000004", "text": "Symudwyd Dad o\u2019r adran Ddadebru i giwbicl yn yr adran Achosion Mawr. Rydym yn deulu mawr a dechreuodd plant, wyrion ac wyresau, a gorwyrion a gorwyresau gyrraedd. Ar un adeg, rydw i\u2019n cofio gweld o leiaf 14 ohonom gydag ef. Ni ofynnodd neb inni gyfyngu ar nifer y bobl a oedd wrth erchwyn gwely Dad a rhoddodd y staff de, coffi a bisgedi inni, gan holi\u2019n barhaus a oedden ni angen unrhyw beth. Bu farw Dad o sepsis am 23:30 ar yr un diwrnod."}, {"text_idx": "#000005", "text": "Oherwydd dealltwriaeth a thosturi\u2019r staff, cafodd Dad farw\u2019n dawel, heb boen, gyda pharch a chyda\u2019i deulu wrth ei ochr. Fel teulu, mae hyn oll wedi bod yn anodd iawn inni, oherwydd fe wnaethon ni golli ein Mam (Jean) ym mis Mawrth yn Ysbyty Neuadd Nevill, lle cafodd hithau hefyd ofal rhagorol. Erbyn hyn, mae Dad mewn hedd gyda Mam \u2013 roedd yn ei cholli\u2019n ofnadwy ar o\u0302l 68 mlynedd o briodas."}]